ZAPISNIK
38. sjednice Vijeća Mjesnog odbora „Hrvatski narodni vladari”
održane u utorak 22. listopada 2024. u 17 sati u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Anja Pletikosa, Vanja Zubovići i Vanja Mladineo.

Predsjednica Vijeća Anja Pletikosa pozdravlja sve nazočne i konstatira da je na sjednici prisutna većina članica Vijeća, čime su stečeni uvjeti za raspravu. 

Predsjednica Vijeća daje na raspravu zapisnik sa 37. sjednice održane 30. rujna 2024. godine. Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 37. sjednice.

Prijedlog dnevnog reda:

[bookmark: _heading=h.gjdgxs]DNEVNI RED:

1.	Nacrt prijedloga Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila, mišljenje, daje se
2.	Parking u Zagrebu: informacije
3.	Rad Mjesnog odbora „Hrvatski narodni vladari“ s obzirom na rezultate i efikasnost komunikacije prema nadležnim tijelima
4.	Komunalna problematika
5.	Pitanja i prijedlozi

Prisutne članice Vijeća Mjesnog odbora „Hrvatski narodni vladari” jednoglasno prihvaćaju predloženi dnevni red.

[bookmark: _Hlk181126794]Ad 1. Nacrt prijedloga Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila, mišljenje, daje se

Predsjednica Vijeća Anja Pletikosa izvještava članice o nacrtu prijedloga Odluke i nakon kraće rasprave, Vijeće jednoglasno donosi

ZAKLJUČAK

o Nacrtu prijedloga Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila

1. Vijeće Mjesnog odbora „Hrvatski narodni vladari“ daje pozitivno mišljenje na Nacrt prijedloga Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila

2. Ovaj se zaključak dostavlja Vijeću Gradske četvrti Donji grad na daljnje postupanje.

Ad 2. Parking u Zagrebu: informacije
Članice Vijeća su raspravljale stanje s parkingom u kvartu te su izrazile nadu da će se situacija riješiti izmjenama koje stupaju na snagu 26. listopada. Napomenule su da neke institucije poput Hrvatske narodne banke još uvijek imaju veliku količinu parkirnih mjesta koja su rezervirana unatoč najavi da će ići revizija.  

Ad 3. Rad Mjesnog odbora „Hrvatski narodni vladari“ s obzirom na rezultate i efikasnost komunikacije prema nadležnim tijelima
Članice Vijeća su razgovarale o komunikaciji s višim instancama upravljanja Donjim gradom te izrazile nezadovoljstvo zbog otežane i nerijetko jednosmjerne i neefikasne komunikacije. Jedan od primjera su neki od zaključaka na koje nikada nije došao odgovor, poput vrlo važne prometne signalizacije na Trgu hrvatskih velikana ili ne postavljanja prometnog ogledala u Ulici kneza Mutimira, za koje su bila osigurana sredstva iz Plana komunalnih aktivnosti. Na nijedan od tih zaključaka nismo dobili odgovor.

Ad 4. Komunalna problematika

[bookmark: _Hlk181126749]Članice Vijeća razmatraju pitanja odvoza smeća. Novi podzemni spremnici ugrađeni su na početku Martićeve i čekaju stavljanje u pogon. Time će Mjesni odbor „Hrvatski narodni vladari“ imati podzemne spremnike na tri lokacije.

Ad 5. Pitanja i prijedlozi
Nije bilo pitanja i prijedloga. 

Sjednica završava u 17:45 sati.
Zapisnik vodila Anja Pletikosa

KLASA: 024-08/24-003/2094
URBROJ: 25-13-11-1/003-24-2
Zagreb, 22. listopada 2024.



Predsjednica Vijeća Mjesnog odbora
        „Hrvatski narodni vladari“

[bookmark: _GoBack]							                  Anja Pletikosa, v.r.

